Stor-Elvdal kirke

Stor-Elvdal kirke er en åttekantet kirke fra 1821 i Stor-Elvdal kommune, Innlandet fylke.

Byggverket er i tømmer og har 600 plasser. Det er bygd i perioden 1809-1821 i empirestil, barokkorgel. Stor-Elvdal kirke var trolig utgangspunkt for utforming av Tolga kirke tegnet av Rasmus Svendsen Aspås. Hans far Svend Aspås leverte tegninger til Stor-Elvdal kirke i februar 1807 og fikk for det 9 riksdaler i honorar. Aspås var fra før kjent for arbeidet på Røros kirke og Vang kirke (begge i mur). Aspås kom til Stor-Elvdal i juli 1807 og begynte byggearbeidet. Arbeidet stanset opp i 1812 på grunn av den vanskelig situasjonen i landet, og ble gjenopptatt i 1819. På det meste var 18 mann i arbeid. I løpet av 1809 var tømringen med tak og tårn ferdig. I 1819 ble det satt inn glassvinduer, og det ble satt opp spir og detaljer i smijern. Innredningsarbeidet ble i hovedsak utført i løpet av 1820. Klokkene ble hengt opp i 1821. Kirken ble innviet 21. september 1821 under ledelse av prost Andreas Wulfsberg. Dørene gikk opprinnelig innover slik det var vanlig, men etter brannen i Grue kirke i 1822 ble dørene snudd slik at slo utover. I 1829 ble bygget malt innvendig som siste trinn i byggearbeidet. Kostnadene ved bygget ble fordelt på bygdens gårdbrukere som betalte i tømmer eller kontante penger. I tillegg til frie materialer og pliktarbeid, kostet bygget 2674 specidaler. Den er utformet som en noe langstrakt åttekant med tilbygg for sakristi og våpenhus på kortveggene.
Rv3 går like forbi kirkegårdsmuren.

Galleri

Referanser

Eksterne lenker 
 
 Stor-Elvdal historielag
  Kirker i Norge (Kirchen in Norwegen)
 

Kirker i Stor-Elvdal
Kirker i Sør-Østerdal prosti
Kulturminner i Stor-Elvdal
Oktogonale kirker i Norge
Norske kirker fra 1821
Svend Aspaas